A BIZOTTSÁG HATÁROZATA
(2005. december 23.)
a Paeonia spp. és a Geranium spp. szaporítóanyagain a 98/56/EK tanácsi irányelv alapján 2005-ben megkezdett közösségi összehasonlító kísérletek és vizsgálatok 2006-ben való folytatásáról
(2005/945/EK)
AZ EURÓPAI KÖZÖSSÉGE BIZOTTSÁGA,
tekintettel az Európai Közösséget létrehozó szerződésre,
tekintettel a dísznövények szaporítóanyagainak forgalmazásáról szóló, 1998. július 20-i 98/56/EK tanácsi irányelvre (1),
tekintettel a bizonyos fajta dísznövények szaporítóanyagainak a 98/56/EK tanácsi irányelv szerinti közösségi összehasonlító kísérleteire és vizsgálataira vonatkozó szabályok 2005. és 2006. évre történő megállapításáról szóló, 2004. december 27-i 2005/2/EK bizottsági határozatra (2) és különösen annak 3. cikkére,
mivel:
(1)
A 2005/2/EK határozat megállapítja a 98/56/EK irányelv alapján 2005-ben és 2006-ban elvégzendő kísérletekre és vizsgálatokra vonatkozó rendelkezéseket a Paeonia spp. és a Geranium spp. tekintetében.
(2)
A 2005-ben elvégzett kísérleteket és vizsgálatokat 2006-ban is folytatni kell,
A KÖVETKEZŐKÉPPEN HATÁROZOTT:
Egyetlen cikk
A Paeonia spp. és a Geranium spp. szaporítóanyagain 2005-ben megkezdett közösségi összehasonlító kísérleteket és vizsgálatokat a 2005/2/EK határozattal összhangban 2006-ban is folytatni kell.
Kelt Brüsszelben, 2005. december 23-án.